google/wiki40b huggingface dataset:
Elektrisitetsavgift

Elektrisitetsavgift (egentlig forbruksavgift på elektrisk kraft) er en særavgift til statskassen.
Avgiften på elektrisk kraft ble innført i 1951. Forbruksavgiften på elektrisk kraft omfatter all elektrisk kraft som forbrukes i Norge, enten den er produsert innenlands eller importert. Den generelle avgiftssatsen er 15,83 øre per kWh i 2019. 
Avgiften er gitt tre begrunnelser. Avgiften er først og fremst en fiskal avgift, dvs. en avgift som har til formål å skaffe staten inntekter. Avgiften er også betraktet som et energipolitisk virkemiddel og som et miljøpolitisk virkemiddel.
Industri, bergverk og fjernvarmeproduksjon ilegges avgift med redusert sats på 0,45 øre per kWh. Etter EFTAs overvåkningsorgan (ESA) sitt vedtak 30. juni 2004 (149/04/COL) kan den reduserte satsen ikke settes lavere enn 0,5 euro per MWh fastsatt i nasjonal valuta per første virkedag i oktober i året før budsjettåret. Dette samsvarer med minstesatsene i EUs Rådsdirektiv 2003/96/EF (energiskattedirektivet). ESAs godkjennelse gjelder fram til 30. juni 2014.
Næringsvirksomhet i tiltakssonen (Finnmark og kommunene Karlsøy, Kvænangen, Kåfjord, Lyngen, Nordreisa, Skjervøy og Storfjord i Nord-Troms) er ilagt den reduserte satsen på 0,45 øre per kWh. Etter ESA sitt vedtak 10. oktober 2007 (447/07/COL) kan den reduserte satsen ikke settes lavere enn minstesatsene i energiskattedirektivet. ESAs godkjennelse gjelder fram til 31. desember 2011.
Leveranser til flere kraftintensive industriprosesser er fritatt for avgift. Disse prosessene er kjemisk reduksjon, elektrolyse, metallurgiske og mineralogiske prosesser. I praksis innebærer dette at produksjonsprosessene i metallindustrien, sementindustrien og deler av kjemisk råvareindustri ikke betaler avgift.
I utgangspunktet omfattes kraftkrevende prosesser i treforedlingsindustrien av den reduserte satsen på 0,45 øre per kWh. ESAs retningslinjer om miljøstøtte (miljøstøtteretningslinjene) åpner for fullt avgiftsfritak for energiintensive bedrifter dersom disse gjennomfører miljøtiltak som tilsvarer effekten av avgiftssatsen, f.eks. gjennom et energieffektiviseringsprogram. I regi av Olje- og energidepartementet er det derfor utarbeidet et program for energieffektivisering for treforedlingsbedrifter. Programmet er godkjent av ESA fram til 30. juni 2014. Norges vassdrags- og energidirektorat har etablert en søknadsprosedyre for treforedlingsbedrifter som ønsker å delta i programmet. Flere bedrifter har søkt om deltakelse og fått sin søknad godkjent. Disse bedriftene står for om lag 95 pst. av energiforbruket i treforedlingsindustrien. Årlig besparelse av elektrisk energi som bedriftene legger opp til gjennom deltakelse i programmet er om lag 73 GWh.
Det gis også avgiftsfritak for bl.a. elektrisk kraft som leveres veksthusnæringen, husholdninger og offentlig forvaltning i tiltakssonen samt til bruk til framdrift av tog, T-bane, trikk og trolleybuss.
Anca Heltne

Doping

Anca Heltne var utestengt for doping fra februar 2010 til mars 2012 etter å ha testet positivt for det anabole steoridet stanozolol. Hun testet positivt igjen under det rumenske innendørsmesterskapet i februar 2014. Denne gangen for steoridene methandrostenolon og dehydrochloromathyltestosteron, og hun ble idømt åtte års utestengelse.
What We Must

What We Must er et musikkalbum med Jaga Jazzist, utgitt i 2005.
Geniatini

Utseende

Middelsstore, avlangt-ovale, blanke biller. Antennene har 9 eller 10 ledd.

Levevis

Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om natten, ulikt de fleste andre praktskarabider.
De lever i tåkeskog og løvfellende skog.

Utbredelse

Gruppen er utbredt i Sør- og Mellom-Amerika, fra Mexico i nord til Chile i sør.
Davivienda

Davivienda er en colombiansk bank. Den ble etablert i 1972 og har hovedkvarter i Bogotá.
I 2012 kjøpte Davivienda opp HSBC i Costa Rica, El Salvador og Honduras for 801 millioner USD.
Combined Charging System

Combined Charging system, forkortet CCS, er en hurtigladestandard for elbiler som leverer høyspent likestrøm via en spesiell elektrisk kontakt avledet fra SAE J1772 (IEC type 1) eller IEC type 2-kontakt. Pluggen er en kombinasjon av en vekselsstrømkontakt med en likestrømopsjon.
CCS-kontakten benyttes for det meste i biler fra europeiske produsenter.
Combined Charging System kalle også ofte for Combo.
Hangarskip

Et hangarskip er et krigsskip med start- og landingsbane for luftfartøyer, primært beregnet for å støtte operasjoner med disse samme luftfartøyene.  I praksis er altså et hangarskip en flytende flyplass.  Hensikten med hangarskipet er å bruke egen luftmakt over større avstander uten å være avhengig av lokale baser.  
Hangarskip er vanligvis de største skipene i en marine.  De har overtatt plassen til slagskipet som den viktigste skipsklassen i større mariner.  Ti land har idag hangarskip: USA, Frankrike, India, Russland, Spania, Brasil, Italia, Thailand, Kina  og Storbritannia.
USAs Nimitz-klasse er de største hangarskipene noensinne, med to atomreaktorer, over 80 krigsfly, over 6000 personer som mannskap og en toppfart på over 30 knop.  På tross av størrelsen er hangarskip sårbare, både for luftangrep og angrep fra ubåter.  De ferdes derfor sammen med andre fartøyer i hangarskipsgrupper.  
Hangarskipets forsvar er primært dets egne fly eller helikoptre, men er også godt utstyrt med luftvernvåpen- tidligere flak-kanoner, nå stort sett bare missiler.
Kilchoman

Kilchoman er en skotsk whisky. Destilleriet med samme navn startet med whiskyproduksjon i juni 2005, og whiskyen blir i sin helhet produsert på gården Rockside Farm på øya Islay. Kilchoman planlegger tappinger av 5-, 8-, 10-, og 12-år gamle whiskyer.
Kabaddi under Asialekene 1994

Kabaddi under Asialekene 1994. Kabaddi var en av flere sporter under de tolvte Asialekene som ble arrangert i Hiroshima i Japan i perioden 2. til 16. oktober 1994. Det var andre gangen Kabaddi var med på programmet i Asialekene. Det var fem lag som deltok, India vant turneringen de vant alle sine fire kamper.
Sveriges politi

Sveriges politi (Svenska polisen) består siden 1. januar 2015 av to selvstendige etater, Polismyndigheten og Säkerhetspolisen (Säpo), begge direkte underlagt Justitiedepartementet. I tillegg har visse andre etater politimyndighet, først og fremst Tullverket og Kustbevakningen.

Bevæpning

Politiansatte i Polismyndigheten og Säpo er bevæpnet med tjenestepistol. Spanere i Tullverket og operative mannskaper i Kustbevakningen er også bevæpnet med pistol.

Historikk

Før 2015 bestod politiet av en nasjonal organisasjon, Rikspolitistyrelsen, og en lokal organisasjon, 21 politimyndigheter. Totalt hadde politiet 23 600 ansatte (2004), hvorav 16 900 er polititjenestemenn. Staten overtok ansvaret for politiet fra kommunene i 1965. I 1979 ble utrykningsstyrken piketen opprettet i Stockholm, Göteborg og Malmö.

Politimyndigheter

Den lokale politiorganisasjonen i Sverige bestod av 21 selvstendige politimyndigheter, som hver hadde ansvar for politivirksomheten i et len. Hver politimyndighet var ledet av en politistyrelse, med medlemmer utnevnt av den svenske regjeringen. Politistyrelsene avgjorde selv hvordan politivirksomheten skulle organiseres. Strukturen i politimyndighetene var derfor varierende. Det var imidlertid vanlig med en grunnleggende struktur med en sentral stab, en ordensavdeling og en lenskriminalavdeling.

Tjenestegrader

I Sverige anvendes følgende tjenstegrader og distinksjoner i politiet:
Lockheed Martin X-55

Historie

ACCA begynte i 1999 med et samarbeid mellom flyindustrien og statlige laboratorier (inkludert NASA Dryden Flight Research Center) i Composites Affordability Initiative. Dette prosjektet ble ledet av Air Force Research Laboratory (AFRL) og skulle bane vei for utviklingen av en arvtager til transportflyet Lockheed C-5 Galaxy. ACCA ble startet i 2007, og hadde som mål å være en kostnadseffektiv utvikling av konstruksjonsmetodene. Etter 5 måneder designarbeid ved Lockheed Martins Skunk Works ble flyet bygd og flydd i løpet av 20 måneder. Jomfruturen på 87 minutter ble gjennomført 2. juni 2009 ved Air Force Plant 42 i Palmdale, California.

Formål

X-55 skal teste ut nye design- og produksjonsmetoder med avanserte komposittmaterialer. Disse komposittmaterialene kan herdes ved lave temperaturer uten bruk av autoklav. Studiene skal undersøke materialenes styrke og korrosjonsbestandighet, samt hvordan de påvirkes av aldring.

Design

X-55A er et modifisert Dornier 328J. I stedet for aluminiumshud er skroget bygd av komposittmateriale i to store halvdeler (øvre og nedre) som er limt sammen. Den vertikale halefinnen er også nybygd med komposittmateriale, mens cockpit, vinger og motorer er de opprinnelige fra Dornier. Flykroppen er bredere og sterkere enn den originale Dornier-konstruksjonen for å kunne romme en standard militær 463L transportpalle. X-55A er også blitt utstyrt med lasteluke og lasterampe. Bruk av komposittmaterialer reduserte antallet deler i flykroppen til en tiendedel av det den originale konstruksjonen hadde. Byggekostnaden var det halve av hva et konvensjonelt fly av samme størrelse ville ha kostet.
Gydafeltet

Historikk

Gydafeltet ble oppdaget i 1980. Utbyggingen ble vedtatt i Stortinget 2. juni 1987. Plattformen ble installert i 1989. Produksjonen startet 21. juni 1990. 
Feltet er bygget ut med en kombinert bolig-, bore- og prosessplattform, der understellet er av typen jacket. Vanndypet er 66m. Understellet er bygget av Aker Verdal og dekket av Kværner Egersund. Jacketen veier ca. 13.000 tonn og dekket ca. 16.000 tonn. Det er også en havbunnsramme under jacketen.
Gass importeres med rørledning fra Ekofisk (2/4J), og injiseres i reservoaret for å øke trykket, for å gjøre det lettere å få ut oljen. Oljen eksporteres i rør til Ulafeltet, og derfra videre til Ekofisk.
Den hadde opprinnelig en designlevetid på 20 år (det vil si 2010). De har fått forlenget levetiden inntil 2030 av Petroleumstilsynet. I 2016 leverte operatøren avslutningsplanen, som innebærer nedstengning av produksjonen i 2018, og fjerning av anlegget de påfølgende årene.
1. november 2002 var det en dødsulykke i forbindelse med en løfteoperasjon på rørdekket. En person ble klemt eller truffet av en konteiner.
Bøen skule

Bøen skule er en tidligere barneskole på Rjukan i Tinn kommune. Den ble bygd i 1922, pusset opp innvendig i 1987-88, og bygd ut i 2000. Elevene her er overført til Atrå barne- og ungdomsskule. 
Bygningsmassen ble rehabilitert i 2008 og huser i dag kontorer og Bøen barnehage.
År 2000-problemet

År 2000-problemet (også kjent som Y2k og millennium-feilen) var en defekt eller feil i dataprogrammer som ville få en del programmer som var avhengig av å prosessere på dato og tid til å prosessere feil eller gi galt resultat på og etter 1. januar 2000.

Bakgrunn

Feilen besto i at datasystemer og logikk-basert elektronikk var basert på et tosifret årstall hvor kun de to siste tallene i et årstall var benyttet (som for eksempel 50 av 1950), og de to første av årstallet var underforståtte (som for eksempel 19 av 1950). Frykten var basert på at databeregninger av tid og varighet ville bomme med 100 år.
Advarselen mot defekten i datasystemene økte proporsjonalt med frykten for det samme fram mot millenniumskiftet, spesielt for at kritisk industri (elektrisitet og finans) og statlige bedrifter (sykehus, militære, kommunikasjon) ville stoppe opp og ikke fungere etter midnatt, 1. januar 2000. Frykten ble hisset opp av spekulasjoner i media på hva som ville skje og hvor store skadevirkningene kunne bli. Over hele verden sjekket og oppgraderte selskaper og organisasjoner sine datasystemer for å være best forberedt. Forberedelsene for År 2000-problemet hadde en betydelig effekt på dataindustrien. Det ble antatt at USA brukte mellom 150 og 225 milliarder dollar på tekniske oppgraderinger og forberedelser til tusenårsskiftet, mens Norge skal har brukt 30 milliarder kroner. Land som Russland og Kina skal kun har brukt en brøkdel av dette.
Da det nye millenniet var et faktum viste det seg at det gikk svært mye bedre enn hva en kunne frykte. Betydelige katastrofer som at atomreaktorer begynte å smelte, at passasjerfly falt ned fra himmelen eller at sykehus ikke hadde strøm inntraff aldri. Om det skyldes tiltakene eller at problemet var overdrevet kan være vanskelig å beregne. For befolkningen som helhet ble År 2000-problemet en ikke-hendelse.

Konsekvenser

Det har blitt antatt at Y2K skal ha bidratt til kollapsen i IT-bransjen i 2001 (den såkalte IT-boblen). I forkant av år 2000 vokste konsulentselskapene og databedriftene på å rette opp det såkalte «Y2K-problemet». Dette var kostbare operasjoner, og mange bedrifter benyttet sjansen til å oppgradere datautstyret sitt. Like etter opplevde IT-bedriftene en svikt i salget av varer og tjenester, samtidig som de var overbemannet.
Cacuia

Cacuia er en bydel sør på Ilha do Governador i Zona Norte i Rio de Janeiro. Den hadde 11 013 innbyggere i 2010. Bydelens areal er på 2,07 km²
Southwest Airlines

Destinasjoner

Etterhvert har Southwest utviklet et rutenettverk som spenner over hele USA. Nettverket har ingen store flyplassentra der de fleste rutene går ifra, i stedet er det flere punkt-til-punkt ruter. Selskapet forsøker fortrinnsvis å unngå flyplasser der det er høye avgifter i et forsøk på å holde kostnadene nede. Dette gjør at de for eksempel bruker den mindre MacArthur flyplassen midt på Long Island for å betjene New York.
Som lavprisselskap har Southwest ingen setereservasjoner, i stedet blir passasjerene ved oppmøte satt inn i tre grupper, A, B og C, alt ettersom når de sjekker inn. Gruppe A får gå om bord først og sette seg der de vil, deretter gruppe B fulgt av gruppe C. ).
You Never Can Tell

«You Never Can Tell» er en amerikansk sang, skrevet av Chuck Berry. Den ble komponert da han satt i fengsel for den hensikt å begå en sedelighetsforbrytelse.
Berry utgav sangen i 1964 på albumet St. Louis to Liverpool. Coverversjoner har også blitt gjort av Emmylou Harris, New Riders of the Purple Sage,John Prine, Bob Seger, Bruce Springsteen, Status Quo, Roch Voisine og Chely Wright.

Beskrivelse

Sangen beskriver et fiktivt bryllup mellom et ungt par og hendelsene etterpå. Den arbeidslløse mannen bor i en beskjeden leilighet, finner arbeid og sammen med ektefellen oppnår han velstand. De anvender pengene til å utvide musikksamlingen, erverver seg til slutt en familiebil og kjører til New Orleans for å feire sitt jubileum, hvor de opprinnelig hadde møtt hverandre. Sangens refreng er: «C'est la vie, said the old folks, 'it goes to show you never can tell».

Pulp Fiction

Sangen ble populær i en kort tid i 1994 etter utgivelsen av Quentin Tarantinos film Pulp Fiction. Melodien ble spilt under en konkurranse på den fiktive restauranten Jack Rabbit Slim's, hvor John Travolta (som Vincent Vega) og Uma Thurman (som Mia Wallace) danset for å vinne hovedprisen.

Innflytelse

Nick Lowe har antydet at denne sangen var en inspirasjonskilde for hans sang «I Knew the Bride (When She Used to Rock'n'Roll)», som har blitt spilt inn på plate av Dave Edmunds, Status Quo og Lowe selv.

Norsk versjon

Thor Greni har skrevet en norsk tekst. På norsk bærer den tittelen «Alt blir hva du gjør det til».
Verfassungsschutzbericht

Verfassungsschutzbericht er tittelen på årlige rapporter om politisk ekstremisme som utgis både av det tyske føderale innenriksministeriet i samarbeid med Bundesamt für Verfassungsschutz, og på rapporter som utgis av de enkelte delstatenes innenriksministerier i samarbeid med delstatskontorene for vern av forfatningen.
Rapportene er en del av forbundsregjeringens og delstatsregjeringenes offentlighetsarbeid. Den mest kjente rapporten er den som utgis av det føderale innenriksministeriet og som gjelder i hele Tyskland. Rapporten blir utarbeidet av Bundesamt für Verfassungsschutz. Grunnlaget for offentliggjøringen av den føderale rapporten er Bundesverfassungsgesetz § 16
Hellas under Paralympiske vinterleker 2006

Hellas deltok med én deltaker i de paralympiske vinterlekene 2006 i Torino.
Bellingham (Minnesota)

Historie

Bellingham ble grunnlagt i 1887, og er oppkalt etter Robert Bellingham, den opprinnelige eier av stedet. Et postkontor har vært i drift i Bellingham siden 1887.
Mircea Lucescu

Klubbspill

Lucescu debuterte i den rumenske toppserien 21. juni 1964 for klubben Dinamo București. Fra 1965 spilte han i to sesonger for andredivisjonsklubben Știința București, som i 1967 endret navn til Politehnica București. I 1967 vendte han tilbake til Dinamo București og ble der til 1977, da han gikk over til ligakonkurrenten Corvinul Hunedoara. Med dem rykket han ned i sesongen 1978/79, men sørget sesongen etter for direkte opprykk, nå som spillende trener. Etter at han ble utnevnt til trener for Romanias landslag, fortsatte han å spille til og med sesongen 1982/83, før han viet seg utelukkende til trenerjobben. Han hadde sin aller siste opptreden som spiller så sent som i sesongen 1989/90, i 29. serierunde. Romanias fotballforbund hadde forbudt klubbene å bruke spillere som var tatt ut i troppen til VM 1990 etter den 27. serierunden, og dermed stilte Lucescu selv opp i kampen mot Sportul Studențesc 16. mai 1990.
I løpet av karrieren spilte Lucescu 362 kamper i den rumenske ligaen og scoret 78 mål. I tillegg kom 15 europacupkamper (3 mål).

Landslagsspill

Lucescu spilte i alt 70 landskamper (hvorav 23 som kaptein) og scoret 9 mål. Han debuterte 2. november 1966 i en kamp mot Sveits' herrelandslag i fotball|Sveits. Lucescu spilte i VM 1970 i Mexico.

Trenerkarriere

Etter flere år som trener for det rumenske landslaget og en lang karriere i Italia, oppnådde han stor suksess med Galatasary, som vant den europeiske supercupfinalen mot Real Madrid. Med Lucescu som manager kvalifiserte Galatasary seg til kvartfinalen i Mesterligaen for første gang i sesongen 2000-01. I kvartfinalen tapte de mot Real Madrid. Samme år tapte han den tyrkiske ligatittelen til rivalene Fenerbahçe.
Året etter kvalifiserte Galatasaray seg til andre del av Mesterligaen og vant den tyrkiske ligaen.

Beşiktaş

I juni 2002 signerte han en kontrakt med rivalene Beşiktaş. De vant den tyrkiske ligatittelen etter å ha tapt bare en kamp. De satte også ny poengrekord for den tyrkiske superligaen (85 poeng).
Sesongen 2003–04 kom Beșiktaș til kvartfinalen i UEFA-cupen, der de tapte mot Lazio. Etter halvspilt serie ledet Beşiktaş serien med åtte poengs forsprang på rivalene Fenerbahce, som lå på andreplass. 25. januar 1004 spilte Beşiktaş hjemmekamp mot Samsunspor og dommeren Cem Papila delte ut hele fem røde kort til Beşiktaş-spillere, og dommeren avgjorde at laget tapte kampen. Etter denne kampen sank lagets prestasjoner betraktelig, og Lucescu greide ikke å stoppe tilbakegangen. Etter en dårlig andre halvdel av sesongen, dro Lucescu fra Tyrkia, og hevdet at fotballforbundet hadde stjålet mesterskapet fra dem.

Sjakhtar Donetsk

Lucescu var manager for Sjakhtar Donetsk mellom 2004 og 2016. Han vant UEFA-cupfinalen i 2009, 2-1 mot Werder Bremen etter ekstraomganger. Sønnen hans, Razvan Lucescu, er tidligere målvakt og har flere ganger trent Rapid București, et lag også faren har vært trener for tidligere. Sjakhtar og Rapid møttes i gruppespillet i UEFA-cupen i november 2005, og Rapid vant.
I desember 2009 avslo han tilbud om å bli trener for det ukrainske fotballandslaget.
M42 Duster

M42 Duster er en amerikansk selvdrevet luftvernkanon. Kjøretøyet bruker mange deler fra M41 Walker Bulldog lett stridsvogn, men er utstyrt med doble 40 mm maskinkanoner. Det ble utviklet tidlig på 1950-tallet, og var i produksjon til 1956. Siktingen foregår optisk, og det er ingen mulighet for å bruke radarsiktemidler.
Den har vært i tjeneste med Østerrike, Hellas, Guatemala, Jordan, Libanon, Taiwan, Thailand, Tunisia, Tyrkia og Venezuela.
I amerikansk tjeneste ble det etterfulgt av M163 Vulcan. Produsenten var General Motors, og det ble laget over 3 700.

Kilder

Foss, Christopher; Jane's AFV Recognition Handbook, Jane's, ISBN 0-7106-1043-2
Norsk kritikerlag

Historikk

De tidligere selvstendige kritikerlagene slo seg sammen i Norsk kritikerlag i 1998. Det eldste laget ble stiftet i 1927 som Norsk Teater- og Musikkritikerforening. Kritikerlagene for litteratur og for kunst ble opprettet i henholdsvis 1946 (Norsk Litteraturkritikerlag) og 1949 (Norsk kunstkritikerlag).
Norsk Filmkritikerlag, som ble stiftet i 1946, er ikke med i Norsk kritikerlag.
I 2013 ble Ida Habbestad valgt som ny leder.
Roger Engh

Roger Engh er en tidligere norsk fotballspiller. 
Engh startet sin karriere i Eidanger Idrettslag, men dro til Odd Grenland i 1987 og var en av bærebjelkene i laget de neste ti årene. Han avsluttet karrieren sin i Pors Grenland, men er den dag i dag å finne i oppstillingen til Odds fjerdelag. 
Han jobber i dag med Barn og Ungdom med adferd problemer
Johannes Gronowski

Bakgrunn

Johannes Gronowski kom fra enkle kår, og faren døde før gutten ble født. Etter folkeskolen fikk han i lære som maskin- og bygningsmetallfagarbeider. Han kvalifiserte seg ytterligere ved kveldskurs arrangert av den katolskre fagforeningsbevegelse.
Under inntrykk fra dannelsesarbeidet organisert av det i 1890 grunnlagte Volksverein für das katholische Deutschland innrettet Gronowski det første «Volksbüro» (folkebyrå) i Dortmund, som var en hjelpe- og rådgivertjeneste for arbeidere angjeldende sosialforsikring og arbeidsvern.
I 1902 overtok han som leder av det arbeidersekretariatet i Dortmund-Hörde. Fire år etter grunnla han den første Katholischer Arbeiterverein i Dortmund.

Politiker

I 1905 ble Johannes Gronowski som medlem av partiet Zentrum innvalgt i Dortmunds byrepresentantskapsforsamling, og den 16. juni 1908 til det prøyssiske representanskapshus, og satt i dette frem til 1918.
Han ble i 1919 medlem av den prøyssiske lovgivende lasndsforsamling, og var deretter fra 1921 til 1933 medlem av Den prøyssiske landdagen, og ble valgt inn både i parti- og fraksjonsledelsen. Fra 1922 til 1933 var han Oberpräsident for den prøyssiske provins Westfalen. Han engasjerte seg fremfor alt i sosialpolitiske spørsmål og var å regne til venstrefløyen i sitt parti.
Etter nazistenes maktovertagelse ble han allerede den 22. februar 1933 tilsidesatt og pensjonert.
Gronowski hørte til de ledende medlemmer av Kölner Kreis.
Etter Annen verdenskrig var han en av grunnleggernde av CDU i den britiske okkupasjonssone. Fra 1948 til 1951 var han Landesvorsitzender for CDU Westfalen-Lippe. Fra 1946 til 1950 og seretter fra 28. desember 1953, da han trådte inn for den avdøde Josef Schrage, til 4. juli 1954, var han medlem av Landtag Nordrhein-Westfalen.
Gronowski døde 17. august 1958.
Adossa

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i Australia (Tasmania).
Â

Â, â (a-cirkumfleks) er en bokstav i skoltesamisk, enaresamisk, rumensk, tyrkisk og vietnamesisk. Bokstaven dukker også opp i fransk, portugisisk, vestfrisisk, friulisk og vallonsk som en variant av bokstaven a.

Skoltesamisk

Â er den andre bokstaven i det skoltesamiske alfabetet, og representerer lyden [ɐ], en nesten-åpen, midtre vokal.

Rumensk

Â er den tredje bokstaven i det rumenske alfabetet og representerer /ɨ/. Denne lyden presenteres også i rumensk ved bokstaven î.

Ukrainsk

Â blir brukt i ISO 9:1995-systemet for ukrainsk omskriving for bokstaven я.

Portugisisk

Â blir brukt for å indikere trykk på stavelser. Dets IPA-verdi er /ɐ/ (i brasilsk-portugisisk /ɐ͂/ når den er før nasale konsonanter).

Walisisk

Â blir brukt for å representere /ɑː/-lyden.
Xisaishan

Xisaishan (kinesisk: 西塞山区; pinyin: Xīsàishān Qū ) er et bydistrikt i Huangshi i den kinesiske provins Hubei. Det har et areal på 112,4 / 100 km² og teller 220 765 / 220 765 innbyggere (2004).